Ammasumik ataatsimiinnermi oqaluuserisassat:

Imm. 01 Oqaluuserisassat akuersissutigineri

**Imm. 02 Siulittaasup nalunaarutai**

Aningaasaqarnermut tunngasut

**Imm. 03 Balance-t**

Suliassat nalinginnaasut

Imm. 04 Inuiattut ullorsiornissamut aningaasanik qinnuteqaat

Imm. 05 Katersugaasiviup avataatungaani killuliinissamut qinnuteqaat

Imm. 06 “Hoppeborg”-imik piniarsinnaanermut siunnersuut

Imm. 07

Paasissutissiissutit/Ilisimatitsissutit

Imm. 08 Tamalaat.

Ataatsimiinneq aallartippoq nal. 13:00

## Peqataasut:

##### Atassut

Albirchtine Lynge

##### Siumut

Barnabas Larsen

Efraim Olsen

*Nalunaaruteqarlutik peqataanngitsut:*

*Nalunaaruteqaratik peqataanngitsut*

Imm. 01 Oqaluuserisassat akuersissutigineri

#### Aalajangiineq

Akuersissutigineqarput.

Imm. 02 Siulittaasup nalunaarutai

# Ilanngussaq 1.

Siulittaasup naluaarutai.

**Aalajangiineq**

Oqaasiinnakkut nalunaaruteqarpoq.

**Imm. 03 Balance-t**

Maleruagassatigut tunngavissat.

Balance-t 7.Juni 2019-meersut.

Karseqarnikkut Qeqqata Kommunia-ta maleruagassaa.

**Innersuussut**

Allaffeqarfiup innersuussutigaa,ilaasortanit tusaatitut tiguneqassasut.

**Aalajangiineq**

Tusaatissatut tiguneqarput.

Imm. 04 Inuiattut ullorsiornissamut aningaasanik qinnuteqaat

*J.nr*

# Tunuliaqutaq:

Sunngiffimmi pisortap Maalia Willumsen-ip allakkatigut saaffiginnissutaa,siulittaasup

Barnabas Larsen-nip oqaluuserisassatut akuersissutigivaa.

Aningaasat qinnutigineqartut: **5.000,00 kr** kaffillernermut nunaqqatigiillu sutugassaannut atorneqassapput.

Aningaasaqarnikkut allaffissornikkullu kingunerisinnaasai.

Aningaasaqarnikkut kingunerisinnaasai: Konto: 1820603501 ulloq 7.Juni 2019 ima annertutigisumik imaqarput: 138.000,00 kroner.

**Innersuussut**

Allaffeqarfiup innersuussutigaa, kto 1820603501 qinnuteqaat akuersissutigineqassasoq.

**Aalajangiineq**

Akuersissutigineqarpoq.

Imm. 05 Katersugaasiviup avataatungaani killuliinissamut qinnuteqaat

*J.nr 58.01*

Tunuliaqutaq:

Kangaamiuni takornarialerisoq Elisabeth P Rosing allagaqarluni saaffiginnissutaa ,siulittaasup

Barnabas Larsen-ip oqaluuserisassatut akuersissutigivaa.

Katersugaasiviup avataatungaani naatsiiviata iigartaanut killunik ataatsinik pilersitsinissaq aammalu qimatulivittut ilusilinnik ujaqqanik peqalernissaanik qinnuteqarpoq,tassunga peqqutaavoq takornarissat umiarsuarlutik tikittartunut puisimik igaasakkanik misiliisitsisalernissaq,siunertaavortaaq inuiattut ullorsiorfinni asiarsinnaannginnerni atorluarneqarsinnaasut nunaminertarlu tamuluttarfittut piukkunnarluni.

Qinnuteqarnermini erseqqissaatigivaa Teknikkeqarfik,qatserisartullu ittuat siunnersuisimammata nunaqarfimmi aqutsisunut qinnuteqarsinnaasut.

**Innersuussut**

Allaffeqarfiup innersuussutigaa,ilaasortanit oqallisigineqassasoq aalajangiisoqassasorlu.

**Aalajangiineq**

Killuliornissaq akuersissutigineqarpoq.

Imm. 06 “Hoppeborg”-imik piniarsinnaanermut siunnersuut

*J.nr.22.05*

# Tunuliaqutaq:

Fung.Fritidsinspektør Maniitsumi Aalipaaraq Kreutzmann-ip siunnersuutaa oqaluuserisassatut siulittaasup Barnabas Larsen-ip akuersissutigaa.

Siunnersuutigineqartut assigiinngitsut pingasuupput akikinneq 16.150,00 kr tullia 18.725,00 kr pingajuat 18.995,00 kr akeqarput.

Aasaanerani Kangaamiuni meeqqat pinnguartarfinnik amigaateqartutut oqaatigineqarsinnaanngikkaluartoq nutaarsiassaammata alutornarlutillu aammalu aaqqissuisoqartillugu soorlu Inuiattut ullorsiornermi, meeqqat ulluanni il.il. meeqqanut tunnganerusunik piareersimasuuteqartanngilagut, taamaammat arlaat pigilissallugu kissaatiginarluni.

Aningaasaqarnikkut allaffissornikkullu kingunerisinnaasai.

Aningaasaqarnikkut kingunerisinnaasai: Konto: 1820603501 ulloq 7.Juni 2019 ima annertutigisumik imaqarput: 138.000,00 kroner.

**Innersuussut**

Allaffeqarfiup innersuussutigaa, siunnersuutigineqartut arlaat toqqarneqassasoq tamannali ilaasortat oqallisigalugu aalajangissavaat.

**Aalajangiineq**

## Hoppeborg 110 kg 18.995,00 kr piniarneqassaaq.

Akuersissutigineqarpoq.

Imm. 07

Paasissutissiissutit/Ilisimatitsissutit

1. Nunaqarfimmi aqutsisut ataatsimiinneranni imaqarnialiaq ulloq 15.Maj 2019-meersoq.
2. Allaffiup pisortaata nalunaarutaa qaammat Maj 2019.

Tusaatitut tiguneqarput.

Imm. 08 Tamalaat.

* Tuttut / Umimmannullu tusarniut akuersaarlugu tusaatitut tiguneqarput.
* Inuiattut ullorsiornermi oqaaseqartussaq kl.08:00 E.O
* Aneersuartarfimmi Grillerisoqarsinnaanersoq apeqqutigineqarpoq taannalu akuersaarneqanngilaq.

Ataatsimiinneq naammassivoq na. 14:00